ਸਵਿੱਤਰੀ ਜਿੰਦਲ
ਸਾਵਿਤਰੀ ਦੇਵੀ ਜਿੰਦਲ (ਜਨਮ 20 ਮਾਰਚ 1950) ਇੱਕ ਭਾਰਤੀ ਕਾਰੋਬਾਰੀ ਅਤੇ ਭਾਰਤੀ ਸਿਆਸਤਦਾਨ ਹੈ।ਉਹ ਓ.ਪੀ. ਜਿੰਦਲ ਗਰੁੱਪ ਦੀ ਚੇਅਰਪਰਸਨ ਐਮਰੀਟਸ ਸੀ।ਉਹ ਮਹਾਰਾਜਾ ਅਗਰਸੇਨ ਮੈਡੀਕਲ ਕਾਲਜ, ਅਗਰੋਹਾ ਦੀ ਪ੍ਰਧਾਨ ਵੀ ਹੈ।

ਜੀਵਨੀ 
ਸਵਿੱਤਰੀ ਜਿੰਦਲ ਸਟੀਲ ਐਂਡ ਪਾਵਰ ਲਿਮਟਿਡ ਦੀ ਚੇਅਰਪਰਸਨ ਐਮਿਰੇਟਸ ਹੈ। ਅਸਮ ਦੇ ਤਿਨਸੁਕੀਆ ਵਿੱਚ ਰਸੀਵਾਸੀਆ ਪਰਿਵਾਰ ਵਿੱਚ ਪੈਦਾ ਹੋਈ। ਸਵਿੱਤਰੀ ਨੇ 1970 ਵਿੱਚ ਓਪੀ ਜਿੰਦਲ ਨਾਲ ਵਿਆਹ ਕਰਵਾਇਆ, ਜਿਸ ਨੇ ਜਿੰਦਲ ਸਮੂਹ, ਇੱਕ ਸਟੀਲ ਅਤੇ ਸ਼ਕਤੀ ਸਮੂਹ ਦੀ ਸਥਾਪਨਾ ਕੀਤੀ ਸੀ।

ਸਵਿੱਤਰੀ ਜਿੰਦਲ ਹਰਿਆਣਾ ਸਰਕਾਰ ਵਿੱਚ ਮੰਤਰੀ ਸੀ ਅਤੇ ਹਿਸਾਰ ਹਲਕੇ ਤੋਂ ਹਰਿਆਣਾ ਵਿਧਾਨ ਸਭਾ (ਵਿਧਾਨ ਸਭਾ) ਦੀ ਮੈਂਬਰ ਸੀ। ਉਹ ਹਰਿਆਣਾ ਵਿਧਾਨ ਸਭਾ ਲਈ 2014 ਵਿੱਚ ਹੋਈਆਂ ਚੋਣਾਂ ਵਿੱਚ ਸੀਟ ਹਾਰ ਗਈ ਸੀ। ਉਹ ਆਪਣੇ ਪਤੀ ਓ ਪੀ ਜਿੰਦਲ ਤੋਂ ਬਾਅਦ ਚੇਅਰਪਰਸਨ ਬਣੀ, ਜਿਸ ਦੀ 2005 ਵਿੱਚ ਹੈਲੀਕਾਪਟਰ ਹਾਦਸੇ ਵਿੱਚ ਮੌਤ ਹੋ ਗਈ ਸੀ। ਉਹ ਆਈ ਐਨ ਸੀ ਰਾਜਨੀਤਿਕ ਪਾਰਟੀ ਦੀ ਮੈਂਬਰ ਹੈ।

ਸਾਵਿਤਰੀ ਜਿੰਦਲ ਭਾਰਤ ਦੀ ਸਭ ਤੋਂ ਅਮੀਰ ਔਰਤ ਹੈ, ਅਤੇ 2016 ਵਿੱਚ 16ਵੀਂ ਅਮੀਰ ਭਾਰਤੀ, ਜਿਸ ਦੀ ਜਾਇਦਾਦ 4.0 ਬਿਲੀਅਨ ਡਾਲਰ ਦਰਜ ਕੀਤੇ ਗਏ ਹੈ; ਉਹ ਸਾਲ 2016 ਵਿੱਚ ਦੁਨੀਆ ਦੀ 453ਵੀਂ ਸਭ ਤੋਂ ਅਮੀਰ ਵਿਅਕਤੀਆਂ ਦੀ ਸੂਚੀ ਵਿੱਚ ਵੀ ਦਰਜ ਸੀ। ਉਹ ਵਿਸ਼ਵ ਦੀ ਸੱਤਵੀਂ-ਅਮੀਰ ਮਾਂ ਹੈ ਅਤੇ ਉਹ ਜਨਤਕ ਕੰਮਾਂ ਵਿੱਚ ਯੋਗਦਾਨ ਪਾਉਂਦੀ ਹੈ ਜੋ ਉਸ ਦੇ ਪਤੀ ਨੇ ਸ਼ੁਰੂ ਕੀਤੇ ਸਨ। ਅਖਿਲ ਭਾਰਤੀ ਤੇਰਾਪੰਥ ਮਹਿਲਾ ਮੰਡਲ ਨੇ ਉਸ ਨੂੰ 2008 ਵਿੱਚ ਆਚਾਰੀਆ ਤੁਲਸੀ ਕਰਤਾਰਿਵ ਪੁਰਸਕਾਰ ਨਾਲ ਨਿਵਾਜਿਆ ਸੀ।

ਨਿੱਜੀ ਜੀਵਨ
2005 ਵਿੱਚ, ਜਿੰਦਲ ਹਿਸਾਰ ਹਲਕੇ ਤੋਂ ਹਰਿਆਣਾ ਵਿਧਾਨ ਸਭਾ ਲਈ ਚੁਣੀ ਗਈ ਸੀ, ਜਿਸ ਨਦੀ ਪ੍ਰਤੱਖ ਰੂਪ ਵਿੱਚ ਉਸ ਦੇ ਮ੍ਰਿਤਕ ਪਤੀ ਸ਼੍ਰੀ ਓ.ਪੀ.ਜਿੰਦਲ ਨੇ ਲੰਮੇ ਸਮੇਂ ਲਈ ਨੁਮਾਇੰਦਗੀ ਕਰਦੇ ਰਹੇ ਸੀ। 2009 ਵਿੱਚ, ਉਹ ਇਸ ਹਲਕੇ ਲਈ ਦੁਬਾਰਾ ਚੁਣੀ ਗਈ ਅਤੇ 29 ਅਕਤੂਬਰ 2013 ਨੂੰ ਹਰਿਆਣਾ ਸਰਕਾਰ ਵਿੱਚ ਕੈਬਨਿਟ ਮੰਤਰੀ ਨਿਯੁਕਤ ਕੀਤੀ ਗਈ।

ਪਿਛਲੀ ਕੈਬਨਿਟ ਵਿਚ, ਉਸਨੇ ਮਾਲ ਅਤੇ ਆਫ਼ਤ ਪ੍ਰਬੰਧਨ, ਇਕਸੁਰਤਾ, ਮੁੜ ਵਸੇਬਾ ਅਤੇ ਮਕਾਨ ਰਾਜ ਮੰਤਰੀ ਅਤੇ ਸ਼ਹਿਰੀ ਸਥਾਨਕ ਸੰਸਥਾਵਾਂ ਅਤੇ ਮਕਾਨਾਂ ਦੀ ਰਾਜ ਮੰਤਰੀ ਦੇ ਤੌਰ 'ਤੇ ਕੰਮ ਕੀਤਾ ਸੀ।

ਕੰਪਨੀ ਦਾ ਕਾਰਜਭਾਰ ਸੰਭਾਲਣ ਤੋਂ ਬਾਅਦ ਕੰਪਨੀ ਦਾ ਮਾਲੀਆ ਚੌਗਣਾ ਹੋ ਗਿਆ. ਹਰਿਆਣਾ ਰਾਜ ਦੇ ਪਿਛੋਕੜ ਅਤੇ ਇਤਿਹਾਸ ਨਾਲ, ਉਸਨੇ ਹਰਿਆਣਾ ਵਿਧਾਨ ਸਭਾ ਦੀ ਮੈਂਬਰ ਵਜੋਂ ਕੰਮ ਕੀਤਾ ਅਤੇ 2010 ਤਕ ਬਿਜਲੀ ਮੰਤਰੀ ਦਾ ਅਹੁਦਾ ਸੰਭਾਲਿਆ। ਓ.ਪੀ ਜਿੰਦਲ ਸਮੂਹ 1952 ਵਿੱਚ ਪੇਸ਼ੇ ਤੋਂ ਇੱਕ ਇੰਜੀਨੀਅਰ ਸ੍ਰੀ ਓ. ਪੀ. ਜਿੰਦਲ ਦੁਆਰਾ ਸ਼ੁਰੂ ਕੀਤਾ ਗਿਆ ਸੀ। ਇਹ ਸਟੀਲ, ਬਿਜਲੀ, ਖਣਨ, ਤੇਲ ਅਤੇ ਗੈਸ ਦਾ ਸਮੂਹ ਬਣ ਗਿਆ। ਉਸ ਦੇ ਕਾਰੋਬਾਰ ਦੇ ਇਹ ਚਾਰਾਂ ਭਾਗਾਂ ਨੂੰ ਉਸ ਦੇ ਚਾਰ ਪੁੱਤਰ ਪ੍ਰਿਥਵੀਰਾਜ, ਸੱਜਣ, ਰਤਨ ਅਤੇ ਨਵੀਨ ਜਿੰਦਲ ਚਲਾਉਂਦੇ ਹਨ। ਜਿੰਦਲ ਸਟੀਲਜ਼ ਭਾਰਤ ਵਿੱਚ ਸਟੀਲ ਦਾ ਤੀਜਾ ਸਭ ਤੋਂ ਵੱਡਾ ਉਤਪਾਦਕ ਹੈ।

ਹਵਾਲੇ 

ਭਾਰਤੀ ਮਹਿਲਾ ਵਪਾਰ ਕਾਰਜਕਾਰੀ
ਭਾਰਤੀ ਅਰਬਪਤੀ
ਜ਼ਿੰਦਾ ਲੋਕ
ਜਨਮ 1950
ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ